Ingemar Mayr

Ingemar Mayr (født 30. november 1975 i Sint-Michielsgestel, Nederland) er en tidligere nederlandsk-østerriksk skihopper.

Mayr representerte først Østerrike, og oppnådde 21.-plass i debutrennet sitt i verdenscupen i Innsbruck 3. januar 1993. I mars samme år var han på det østerrikske laget som tok sølvmedalje i lagkonkurransen under junior-VM i Harrachov. Sin sportslig beste plassering i verdenscupen oppnådde han i Engelberg 14. januar 1995, da han ble nummer 15. Etter sesongen 1997/98 klarte han ikke å kvalifisere seg til det østerrikske laget, og han var borte fra internasjonal skihopping i to sesonger.

Ingemar Mayr har nederlandsk mor, og kunne derfor skifte til nederlandsk statsborgerskap. Die österreichischen Niederländer -Salzburger Nachrichten, 1. januar 2002 (Lest 23. juni 2013) Som en del av det nederlandske landslaget var han tilbake i verdenscupen igjen i januar 2001. 9. desember samme år deltok han på det nederlandske laget som ble sist av 10 lag i lagkonkurransen i verdenscupen i Villach. Individuelt var hans beste plassering for Nederland i verdenscupen 22.-plass i Hakuba 24. januar 2002. Dette var imidlertid et renn med relativt dårlig deltakelse.FIS: World Cup Hakuba 24.01.2002

Inegmar Mayr deltok i senior-VM to ganger. I Lahtis i 2001 ble han nummer 47 i storbakken, og i Val di Fiemme i 2003 ble han nummer 46 både i stor- og normalbakken. Han la opp etter sesongen 2002/03. Til sammen deltok han i 48 verdenscuprenn – 31 for Østerrike og 17 for Nederland. Hans beste plassering sammenlagt i verdenscupen var 45.-plass, sesongen 1994/95.

 Referanser 

 Eksterne lenker 


Kategori:Nederlandske skihoppere
Kategori:Østerrikske skihoppere
Kategori:Deltakere under Ski-VM 2001
Kategori:Deltakere under Ski-VM 2003
Kategori:Fødsler i 1975